wickkiey/tamil-wikipedia-chunked huggingface dataset:
# விக்கிப்பீடியா:பயிற்சி (பேச்சுப்பக்கம்)

## மற்ற திட்டப் பக்கங்கள்

விக்கிப்பீடியா கட்டுமானத்தில் பேச்சுப் பக்கங்களைத் தவிர, வேறு சில திரைக்குபின் பக்க வகைகள் விக்கிப்பீடியர்கள் ஒருவரையொருவர் தொடர்பு கொள்ளவும், பிற செயல்பாடுகளுக்காகவும் பயனாகின்றன. இந்த பல்வேறு பகுதிகள் **பெயர்வெளி** எனக் குறிப்பிடப்படுகின்றன &mdash; காட்டாக, " **பேச்சு** பெயர்வெளி".  
**விக்கிப்பீடியா** பெயர்வெளியில் உள்ள பக்கங்கள் (also known as the "திட்ட பெயர்வெளி") விக்கிப்பீடியா குறித்தும் அதனை எவ்வாறு பயன்படுத்துவது என்றும் தகவல்களை வெளியிடுகின்றன.
**வார்ப்புரு** பக்கதில் உள்ளிட்ட உரை அந்த வார்ப்புரு எந்தக் கட்டுரையில் இடப்பட்டுள்ளதோ அக்கட்டுரையில் வெளியாகும். காட்டாக, வார்ப்புரு:துப்புரவுவில் உள்ள உரை (மீயுரை வடிவமைப்பில்) எந்தக் கட்டுரைகளில் என இடப்பட்டுள்ளதோ அங்கெல்லாம் இடப்படும். ஏற்கெனவே உருவாக்கப்பட்டுள்ள வார்ப்புருக்களைக் காண விக்கிப்பீடியா:வார்ப்புருத் தகவல்கள் பார்க்கவும்.  
இந்த திட்டப்பக்கங்கள் அனைத்திற்கும் அவற்றிற்கேயான பேச்சுப் பக்கங்கள் உள்ளன.  
<div>**பெயர்வெளி குறித்த கூடுதல் விவரங்களுக்கு, பார்க்கவிக்கிப்பீடியா:பெயர்வெளி**</div>  
<div>**பயிற்சியை தொடர்க:கவனம் கொள்க**<span>&rarr;</span></div>
</div>
<div></div>  
ar:ويكيبيديا:دروس (صفحات النقاش)
bg:Уикипедия:Наръчник/Беседи
cs:Wikipedie:Průvodce (diskuse)
de:Hilfe:Tutorial/5
el:Βικιπαίδεια:Οδηγός για νέους χρήστες/Σελίδες συζήτησης
es:Ayuda:Tutorial (páginas de discusión)
ko:위키백과:길라잡이 (토론 페이지)
hr:Wikipedija:Tečaj (Stranice za razgovor)
id:Wikipedia:Tutorial (Halaman diskusi)
jv:Wikipedia:Tutorial (Kaca dhiskusi)
ka:ვიკიპედია:მასწავლებელი (განხილვა)
lv:Vikipēdija:Pamācība (Diskusiju lapas)
hu:Wikipédia:Az első lépések (vitalapok)
nl:Wikipedia:Snelcursus/Overlegpagina's
ja:Wikipedia:チュートリアル ノートページ
ps:ويکيپېډيا:ځان زده کړه (د بحث مخونه)
pt:Wikipedia:Tutorial/Discussão
sco:Wikipedia:Lessons (Collogue pages)
sk:Wikipédia:Príručka/Diskusie
so:Wikipedia:Tutorial (Talk pages)
sr:Википедија:Упутства/Именски простори
sh:Wikipedia:Kurs/Tečaj (Stranice za razgovor)
te:వికీపీడియా:పాఠం (చర్చాపేజీలు)
th:วิกิพีเดีย:สอนการใช้งาน (หน้าพูดคุย)
zh:Wikipedia:使用指南/对话页
# சு. மச்சேந்திரநாதன்

**சுப்ரமணியன் மச்சேந்திரநாதன்** இந்திய ஆட்சிப் பணிக்கு 1979ம் ஆண்டு தேர்வு பெற்றவர். தூத்துக்குடி துறைமுகப் பொறுப்புக் கழகத்தின் தலைவராகவும், தமிழ்நாடு மின் வாரியத்தின் தலைவராகவும் மற்றும் தமிழக அரசின் போக்குவரத்து ஆணையராகவும் பணியாற்றியுள்ளார். மே 2010 முதல் பத்திய அரசு பணிக்கு மாற்றபட்டார். 20.11.2013 முதல் மத்திய அமைச்சரவை செயலகத்தின் ஒருங்கிணைப்பு மற்றும் பொது முறையீடுகள் துறையின் செயலராக பணிபுரிந்து வருகிறார்.
# வார்ப்புரு:விக்கி பிறதிட்டங்கள்

| **விக்சனரி**
கட்டற்ற அகரமுதலி | **விக்கி மேற்கோள்கள்**
மேற்கோள்களின் தொகுப்பு | <span>**விக்கி இனங்கள்**
உயிரினங்களின் கோவை</span> |  |
| --- | --- | --- | --- |
| **விக்கி செய்திகள்**
கட்டற்ற உள்ளடக்கச் செய்திச் சேவை | **விக்கி மூலம்**
கட்டற்ற மூல ஆவணங்கள் | <span>**விக்கி பொது**
பகிரப்பட்ட ஊடகக் கிடங்கு</span> |  |
| <span>**விக்கி பல்கலைக்கழகம்**
கட்டற்ற கல்வி கைநூல்களும் வழிகாட்டல்களும்</span> | **விக்கி நூல்கள்**
கட்டற்ற நூல்கள் மற்றும் கையேடுகள் | <span>**மேல்-விக்கி**
விக்கிமீடியா திட்ட ஒருங்கிணைப்பு</span> | } |
|}
<noinclude>  
</noinclude>
# விக்கிப்பீடியா:பயிற்சி (கவனிக்க)

<div>  
விக்கிப்பீடியாவில் தொகுக்கும்போது **கவனம் கொள்ள வேண்டியவை** சிலவற்றை இங்கு காண்போம்.
# விக்கிப்பீடியா:பயிற்சி (கவனிக்க)

## தமிழ் விக்கிப்பீடியாவின் கொள்கைகள்

### உள்ளடக்கம்

விக்கிப்பீடியா ஓர் தொகுக்கக்கூடிய கலைக்களஞ்சியம். எனவே, கட்டுரைகள் கலைக்களஞ்சிய நடையில், (வலைப்பதிவுகள், உரையாடல் மற்றும் வழக்குதமிழ் நடைகளில் அல்லாது) எழுதப்படுதல் தேவை. கட்டுரையின் பொருள் எவற்றைப் பற்றி இருக்க வேண்டும் என விக்கிப்பீடியாவில் எப்போதும் விவாதங்கள் நடைபெறும். நம்மில் சிலர் உலகின் அனைத்து நபர்களைப்பற்றியும், இடங்களைப்பற்றியும் நிறுவனங்களைப் பற்றியும் எழுத விரும்புவோம். சில கலைக்களஞ்சியத்திற்கில்லாத ஆக்கங்கள் விக்கிப்பீடியாவின் பிற திட்டங்களுக்கு உகந்தவையாக இருக்கலாம்.  
எந்த ஓர் கட்டுரை ஓர் சொல்லையோ, சிறு சொற்றொடரையோ விளக்குவதுடன் நிற்குமானால், அவற்றை கலைக்களஞ்சிய கட்டுரையாக விரிவுபடுத்த இயலாதென்றால், அவற்றை **விக்சனரி** திட்டத்திற்கு அனுப்பலாம்.  
ஓர் பொதுபரப்பில் கிடைக்கும் புத்தகத்தின் மூல உரையை அனைவரும் அணுக்கம் பெறுமாறு பதிப்பிக்க விரும்பினால் உங்கள் பங்களிப்பை மற்றொரு விக்கி திட்டம் **விக்கி மூலத்திற்கு** அனுப்பலாம்.  
விக்கிப்பீடியா புதிய *ஆய்வுகள்* நடத்தும் இடமல்ல &mdash; சக ஆய்வாளர்கள் உடன்படாத எந்த கொள்கையையும் பதிப்பிக்க இயலாது. மேலும் இக்கையேடுகளையும் காண்க:
- விக்கிப்பீடியா:சிறந்த கட்டுரையை எழுதுவது எப்படி
- விக்கிப்பீடியா:வாழ்க்கை வரலாறு எழுதல் கையேடு  
பயனர்கள் தங்களைப் பற்றியும் தங்கள் சாதனைகளையும் எழுதுவதை தவிர்க்க வேண்டுகிறோம்.(உங்கள் சாதனைகள் குறிப்பிடத் தகுந்தவையாக இருந்தால் யாரேனும் ஒருவர் அதனைப் பற்றி எழுதுவார்.)
# விக்கிப்பீடியா:பயிற்சி (கவனிக்க)

## தமிழ் விக்கிப்பீடியாவின் கொள்கைகள்

### நடுநிலை நோக்கு

நடுநிலைமை விக்கிபீடியா தளம் மற்றும் தமிழ் விக்கிபீடியாவின் ஆணிவேர் கொள்கைகளில் ஒன்று. "**நடுநிலை நோக்கு**" அனைத்து முக்கிய பார்வைகளுக்கும் தகுந்த, நியாயமான இடம் தரப்பட வேண்டும் என்பதை வலியுறுத்துகிறது. அனைத்து பார்வைகளையும் எழுதுபவர் நோக்கில் மட்டும் காணாது எந்தவொரு பக்கச்சார்வுமின்றி கொடுக்கப்படவேண்டும். தகவல் களஞ்சியகாக இருக்க வேண்டுமேயன்றி நியாயப்படுத்தும் நடை கூடாது. இதனால் அனைத்து கட்டுரைகளும் 100% "முன்சாய்வு" இல்லாதவை எனக் கூறவியலாது; ஏனெனில் எந்தவொரு விவாதத்திலும் அனைவரும் தங்கள் கூற்றே சரியானது என எண்ணுவர்.  
கட்டுரைகளில் சான்றில்லா கருத்துகளை இடலாம், ஆனால் அவற்றை உண்மைத்தரவுகளாக கருத இடமின்றி கூற்றுகள் என அழுத்தமாக குறிப்பிட வேண்டும்.அக்கூற்றினை சொன்னவர்களுக்கு அவற்றை உரிமையாக்குவது நல்ல வழக்கம். காட்டாக, "இச்சமூகத்தைச் சேர்ந்தவர்கள் இவ்வாறு நம்புகின்றனர்..." அல்லது "இன்னார் கூற்றுப்படி.."  
நீங்கள் சர்ச்சைகள் மிக்க சமயம் மற்றும் அரசியல் போன்ற தளங்களில் கட்டுரை ஆக்கவிருந்தால் நடுநிலை பற்றிய விக்கிப்பீடியா பக்கத்தை முதலில் படியுங்கள்.
# விக்கிப்பீடியா:பயிற்சி (கவனிக்க)

## தமிழ் விக்கிப்பீடியாவின் கொள்கைகள்

### சான்றுகள் தேவை

எந்த ஒரு தகவலுக்கும் மேற்கோள் வலுச் சேர்க்கும். இருப்பினும் கருத்து வேறுபாடு ஏற்படக்கூடிய தகவல்கள், வாழும் நபர்களைப் பற்றிய செய்திகள், இலக்கங்களில் தரப்படும் தகவல்கள், நடை பொருட்டு சுருக்கமாக எழுதி ஆனால் படிப்பவர்கள் மேலே ஆய்வு செய்யத்தக்க தகவல்கள் மற்றும் வேறொருவரின் கூற்றைக் குறிப்பிடும்பொழுது வெளிச் சான்றுகளை மேற்கோள்களாகக் காட்டுதல் இன்றியமையாதது.
அனைத்து ஆதாரங்களும் "**மேற்கோள்கள்**" என்று பெயரிடப்பட்ட பத்தியில் பட்டியலிடப்பட வேண்டும். கட்டுரையின் தகவல்களுக்கு தொடர்புடைய, படிப்பவர்களுக்கு ஆர்வமூட்டக்கூடிய இணையதளங்களுக்கு "**வெளியிணைப்புகள்**" என்று பெயரிடப்பட்ட பத்தியில் பட்டியலிடப்பட வேண்டும். இதேபோல பயனுள்ள தகவல்கள் அடங்கிய தொடர்புடைய புத்தகங்கள் "**மேலும் படிக்க**"என்ற பத்தியில்,அவை ஏற்கெனவே மேற்கோள்களில் இடம் பெறாவிட்டால் மட்டுமே, பட்டியலிடலாம். நீங்கள் எழுதிவற்றை வாசகர்கள் சரிபார்த்துக் கொள்ளவும் மேலதிக தகவல்களைப் பெறவும் சான்றுகள் உதவுகின்றன.  
<div>**மேலும் தகவல்களுக்கு விக்கிப்பீடியா:மேற்கோள் சுட்டுதல்.**</div>
# விக்கிப்பீடியா:பயிற்சி (கவனிக்க)

## தமிழ் விக்கிப்பீடியாவின் கொள்கைகள்

### காப்புரிமை

அனுமதி பெறாத காப்புரிமை உள்ள ஆக்கங்களை சேர்க்க வேண்டாம். கட்டுரைகளில் தகவல்களை சேர்க்கும்போது, அவை உங்கள் சொற்களால் ஆனவையாக இருக்கட்டும். இணையத்தில் காணக்கிடைக்கும் அனைத்து தகவல்களும், குறிப்பிட்ட இணையதளம் தனியாக இதனை அறிவிக்காதவரை, காப்புரிமை உடையவை என்பதை மறக்காதீர்கள். ஆகையால் எந்த உரையையும் வெட்டி ஒட்டாதீர்கள். படிமங்களையும் பிற ஊடக கோப்புகளையும் எழுத்தில் அனுமதி பெற்றே பாவியுங்கள்..
<div>**மேலும் தகவல் அறிய, காண்க விக்கிப்பீடியா:பதிப்புரிமை.**</div>
# விக்கிப்பீடியா:பயிற்சி (கவனிக்க)

## தமிழ் விக்கிப்பீடியாவின் கொள்கைகள்

### தமிழ் பயன்பாடு

:1.சமசுகிருத சொற்களை எழுதவும், சில வேற்று மொழி ஒலிப்புக்களைச் தமிழில் குறிக்கவும் சில கிரந்த எழுத்துக்கள் வழக்கில் உள்ளன. அவற்றில் முக்கிய எழுத்துக்கள் **ஸ**, **ஹ**, **ஜ**, **ஷ** ஆகும். இவை தவிர கூட்டெழுத்துகளாகிய **ஸ்ரீ** எழுத்தும் பயன்பாட்டில் உள்ளன. தமிழ் விக்கிப்பீடியாவில் இயன்றவரை தமிழ் ஒலிப்புமுறைக்கு ஏற்ப தமிழ் எழுத்துக்களை பயன்படுத்தி எழுத பரிந்துரைக்கப்படுகிறது.  
:2. பிற மொழி சொற்களையும் ஆக்கங்களையும் தமிழாக்கம் செய்யும்போது கவனம் கொள்ள வேண்டியவற்றை கீழ்வரும் கையேடுகள் விவரிக்கின்றன:
::* மொழிபெயர்ப்புக் கையேடு
::* எழுத்துப்பெயர்ப்புக் கையேடு
:3.தமிழ் எழுத்து வழக்கில் பெரும்பாலும் ஒரு சீர்தரம் உண்டு. எனினும் உலகில் பரந்து வாழும் தமிழர்களுக்கிடையே உச்சரிப்பில் வட்டார வழக்கு வேறுபாடுகள் உண்டு. தமிழ் விக்கிப்பீடியாவில் அனைத்து தமிழர்களுக்கும் புரியும் எழுத்து வழக்கே பிற்பற்றப்படுகிறது. இருப்பினும் வட்டார வழக்குகள் சில சூழல்களில் பயன்படுத்தப்படுகின்றன.
::* ஆள், இடம் பெயர்கள் வட்டார எழுத்துக்கூட்டலை பெரும்பாலும் தழுவுகிறது.
::* வட்டார மொழி வழங்கும் கட்டுரைச் சூழலில் வட்டார எழுத்துக்கூட்டல்கள் பயன்படலாம்.
:4. புதுப்பக்கங்களை உருவாக்கும்போது அவற்றிற்கு பெயரிடல் மரபினை ஒட்டி தலைப்பிடுக  
<div>'''தமிழ் விக்கிப்பீடியாவில் எவ்வாறு தமிழ் உரையும் நடையும் பயில வேண்டும் என காண்க:நடைக் கையேடு.
'''</div>
# விக்கிப்பீடியா:பயிற்சி (கவனிக்க)

## நடத்தை

விக்கிப்பீடியாவில் நட்பும் திறந்த மனப்பாங்கும் கொண்ட சூழல் விரும்பப்படுகிறது. அவ்வப்போது கருத்து வேறுபாடுகள் ஏற்படலாம்; சூடான விவாதங்களும் நடைபெறலாம்; ஆனால் பங்களிப்பாளர்கள் பொதுவான குடித்தன்மையை பேணுவார்கள் என எதிர்பார்க்கப்படுகிறது.  
எந்த ஒரு பக்கத்திலோ பயனர் செயல்பாட்டிலோ பிழை கண்டால், அது எளிதில் உங்களால் திருத்தி அமைக்கக் கூடியதாய் இருந்தால், நீங்களே அதை முதலில் திருத்தி விடுங்கள். அதை திருத்துமாறு ஒரு குறிப்பை பதிப்பதை விட இது பயனுள்ளதும் பிற பயனர்களின் நேரத்தை மிச்சப்படுத்துவதுமாகும். இப்பிழை ஓரிரு முறை மட்டுமே ஒரு பயனரால் கவனக் குறைவாகச் செய்திருப்பின் அதை சுட்டிக் காட்டத் தேவையில்லை. பலரும் இப்பிழையை செய்வதை வழக்கமாக கொண்டிருந்தால் தகுந்த உரையாடல் பக்கங்களில் தெரியப்படுத்துங்கள். ஒரே பயனர் அதே பிழையை பல முறை அறியாமல் செய்து வந்தால், அவரது பேச்சுப்பக்கத்தில் ஆலோசனை வழங்குங்கள்.  
<div>**மேலும் தகவல்களுக்கு, பார்க்க விக்கி நற்பழக்கவழக்கங்கள்.**</div>
# விக்கிப்பீடியா:பயிற்சி (கவனிக்க)

## ஆக்கங்கள் உருவாக்கம்

நீங்கள் இதுவரை பயின்றவற்றை கவனத்தில் இருத்தி விக்கிப்பீடியாவிற்கு பங்களிக்கத் துவங்குங்கள்.
<div>**எவ்வாறு கட்டுரை உருவாக்குவது என்பதற்கு, பார்க்க விக்கிப்பீடியா:புதிய பக்கத்தை உருவாக்குதல்.**</div>
# விக்கிப்பீடியா:பயிற்சி (கவனிக்க)

## கட்டுரைகளுக்கு மறுபெயரிடல்

ஓர் கட்டுரையின் பெயர் சரியாக கொடுக்கப்படாதிருந்தால், அக்கட்டுரையின் உள்ளடக்கத்தை நகல் எடுத்து ஒட்டி புதிய கட்டுரையை உருவாக்காதீர்கள் — அது முந்தைய தொகுத்தல் வரலாற்றினை புதிய கட்டுரையிலிருந்து பிரித்து விடுகிறது ( காப்புரிமை காரணங்களுக்காக அவற்றை பாதுகாப்பது தேவையாகும்). இதனால் ஓர் பக்கத்தை வேறு பெயருக்கு **நகர்த்துதல்** விரும்பப்படுகிறது. இதனை உள்பதிகை செய்துள்ள பயனர்களே செய்ய இயலும். உங்கள் முதல் முயற்சியின்போது, நகர்த்துவதற்கான உதவிப்பக்கத்திலுள்ள எச்சரிக்கைகளை கவனமாக படியுங்கள். ஓர் பக்கத்தை நக்த்தும் முன் கவனம் கொள்ளவேண்டியவை நிறைய உள்ளன. ஏதேனும் "பக்கவழி நெறிப்படுத்தல்" பக்கம் நகர்த்தவேண்டியிருந்தால் கூடுதல் கவனம் தேவை. பார்க்க: பக்கவழி நெறிப்படுத்தல்.  
<div>**மேலும் தகவல்களுக்கு, பார்க்க எவ்வாறு பக்கத்தை நகர்த்துவது (மறுபெயரிடல்).**</div>
<div>**மணல்தொட்டியில் தொகுத்தலை முயற்சிக்கவும்**</div>  
<div>**பயிற்சியை தொடர்க: பதிகை** <span>&rarr;</span></div>
</div>
<div></div>
</div>
# டெல் போட்ரோ

**ஹுவான் மார்ட்டின் டெல் போட்ரோ** (எசுப்பானிய ஒலிப்பு : xwan marˈtin del ˈpotɾo; பிறப்பு 23 செப்டம்பர் 1988), உலகத்தர வரிசையில் ஐந்தாவதாகவுள்ள அர்ஜெண்டினா நாட்டு வரிப்பந்து (டென்னிஸ்) ஆட்ட வீரர் ஆவார். உலகத்தர வரிசையில் தற்போது முதலிடத்திலுள்ள ரோஜர் ஃபெடரரை 3-6, 7-6 (7/5), 4-6, 7-6 (7/4), 6-2 என்ற தொகுப்புக்கணக்கில் வீழ்த்தியதன் மூலம் 2009-யூ.எஸ்.ஓப்பன் ஆடவர் பிரிவில் வாகையாளராகியுள்ளார்.
# தென்கச்சி கோ. சுவாமிநாதன்

**தென்கச்சி கோ. சுவாமிநாதன்** (1946 - 16 செப்டம்பர் 2009) புகழ்பெற்ற பேச்சாளரும், எழுத்தாளரும் ஆவார். 'இன்று ஒரு தகவல்' நிகழ்ச்சி மூலம் வானொலி நேயர்களிடையே பிரபலமாக விளங்கினார். அகில இந்திய வானொலியில் உதவி இயக்குநராகப் பணியாற்றி ஓய்வு பெற்றார். தொலைக்காட்சியில் 'இந்த நாள் இனிய நாள்' என்ற நிகழ்ச்சியை நடத்தி வந்தார். பல சிறுகதைகளையும் எழுதியிருந்தார்.  
இன்றைய அரியலூர் மாவட்டம் தென்கச்சிப்பெருமாள் நத்தம் என்ற ஊரில் பிறந்த சுவாமிநாதன் சென்னை மடிப்பாக்கத்தில் வசித்து வந்தார். வேளாண்மைப் பட்டதாரி ஆவார். நெல்லை வானொலியில் அறிவிப்பாளராகப் பணியைத் தொடங்கியவர். சென்னை வானொலி நிலையத்தில் *இன்று ஒரு தகவல்* நிகழ்ச்சி வழியாக உலகத் தமிழர் உள்ளங்களில் இடம் பிடித்தவர். திரைப்படங்களிலும் தொலைக்காட்சியிலும் நடித்தவர்.  
இவர் தமிழ்நாடு அரசுப் பணியில் விவசாய அலுவலராக வாழ்க்கையைத் தொடங்கி, பின்னர் 1977 முதல் 1984 வரை திருநெல்வேலி வானொலி நிலையத்தில் பணிபுரிந்தார். அகில இந்திய வானொலியில் வேளாண்மை நிகழ்ச்சிப் பிரிவு இயக்குநராக இருந்தபோது "வீடும் வயலும்" என்ற நிகழ்ச்சியைத் தொகுத்து வழங்கினார்.
"அன்பின் வலிமை", "தீயோர்", மற்றும் "அறிவுச்செல்வம்" உட்பட பல நூல்களை எழுதியுள்ளார். "இலக்கணம்" என்ற திரைப்படத்தில் நடித்திருந்தார்.
# தென்கச்சி கோ. சுவாமிநாதன்

## படைப்புகள்

- இன்று ஒரு தகவல் (23 பாகங்கள்)]
- வாழ்க்கையைக் கொண்டாடுவோம்
- அய்யாசாமியின் அனுபவங்கள்
- தகவல் கேளுங்கள் - கீதம் பப்ளிகேஷன்
- உள்ளமே உலகம், வானதி பதிப்பகம்
- அருள்தந்தையின் நகைச்சுவையுணர்வு
- சிறகை விரிப்போம்
- அனுபவங்கள் அர்த்தமுள்ளவை
- கடவுளைத் தேடாதீர்கள்
- சிந்தனை விருந்து
- நினைத்தால் நிம்மதி
# தென்கச்சி கோ. சுவாமிநாதன்

## மறைவு

இதயநோயால் அவதிப்பட்ட சுவாமிநாதன் போரூர் மருத்துவமனையில் 2009 செப்டம்பர் 16 புதன்கிழமை அன்று பகல் 12:40மணிக்கு காலமானார். இறக்கும் போது அவருக்கு வயது 63. சுவாமிநாதனுக்கு மனைவி மகாலட்சுமி, மகள் செந்தமிழ்ச்செல்வி ஆகியோர் உள்ளனர்.
# றுப்உல் காலீ

**றுப்உல் காலீ** அல்லது **காலிக் கால்** என்பது உலகத்தின் மிகப் பெரிய பாலைவனங்களுள் ஒன்று. இது சவூதி அரேபியா, ஓமான், ஐக்கிய அரபு அமீரகம், யெமன் ஆகிய நாடுகளின் பகுதிகளை உள்ளடக்கியதாக அரேபியத் தீவக்குறையின் தெற்கு நோக்கிய மூன்றில் ஒரு பகுதியை மூடியுள்ளது. நெடுங்கோடுகள் 44°30′ −56°30′E இற்கும், அகலக்கோடுகள் 16°30′ −23°00′N இற்கும் இடையில் அமைந்துள்ள இப்பாலைவனம் 650,000 சதுர கிலோமீட்டர்கள் (250,000 சதுர மைல்கள்) பரப்பளவைத் தன்னுள் அடக்கியுள்ளது. இது நெதர்லாந்து, பெல்சியம், பிரான்சு ஆகிய மூன் று நாடுகளும் சேர்ந்த நிலப்பகுதியின் பரப்பளவிலும் கூடுதலானதாகும். அமெரிக்காவின் டெக்சாசு மாநிலத்தின் பரப்பளவுக்கு இப்பாலைவனம் ஏறத்தாழச் சமமானது.  
அண்மைக்காலம் வரை அதிகம் ஆய்வுக்கு உட்படுத்தப்படாத இப்பாலைவனம் 1,000 கிலோமீட்டர்கள் (620 மைல்) நீளமும், 500 கிலோமீட்டர்கள் (310 மைல்) அகலமும் கொண்டது. இப்பகுதிகளில் வாழும் பது எனப்படும் நாடோடி மக்கள் கூட இப்பாலைவனத்தின் விளிம்புப் பகுதிகளிலேயே வாழ்கின்றனர். தற்காலத்தில், புவியிடங்காட்டு முறைமைகளைப் பயன்படுத்திச் பாலைவனத்தினுள் சுற்றுப் பயணங்களை ஒழுங்கு செய்யும் நிறுவனங்கள் உள்ளன. பேட்ரம் தாமசு, சென். சான் பில்பி என்போர் முறையே 1931 ஆம் ஆண்டிலும், 1932 ஆம் ஆண்டிலும் செய்த பயணங்களே இப் பகுதியில் மேல்நாட்டினர் செய்த முதல் பயணங்கள் ஆகும். 1946 ஆம் ஆண்டுக்கும், 1950 ஆம் ஆண்டுக்கும் இடையில் வில்பிரட் தீசிசர் என்பார், இப் பகுதியைப் பலமுறை கடந்துள்ளார்.  
கோடை காலத்தில் நண்பகல் வெப்பநிலை 55&nbsp;°C (131&nbsp;°F) வரை செல்லும். மணல் மேடுகள் ஈபெல் கோபுரத்திலும் மேலான உயரங்கள் - 330 மீட்டர்கள் - கொண்டவையாகக் காணப்படுகின்றன. இவ்வாறன சூழ்நிலைகளைக் கொண்ட இப்பாலைவனம் புவியிலுள்ள மிகக் கடுமையான சூழல்களுள் ஒன்றாகக் கருதப்படுகின்றது. எனினும் பிற இடங்களைப் போலவே இங்கும் இச்சூழலுக்குரிய உயிரினங்கள் வாழ்கின்றன. எட்டுக்காலிகள், கொறித்துண்ணிகள், தாவரங்கள் என்பன இப்பாலைவனம் எங்கும் பரவலாகக் காணப்படுகின்றன
# வில்பிரட் தீசிசர்

**வில்பிரட் தீசிசர்** சி.பி.ஈ, டி,.எசு.ஓ (Wilfred Thesiger) (3 சூன், 1910 – ஆகத்து 24, 2003)ஒரு பிரித்தானிய நாடுகாண் பயணியும், பயண எழுத்தாளரும் ஆவார். இவர் எத்தியோப்பியாவின் தலை நகரமான அடிசு அபாபாவில் பிறந்தார். இவரது தந்தை வில்பிரட் கில்பர்ட் தீசிசர் ஒரு ராசதந்திரி, நடிகரான ஏர்ணெச்ட் தீசிசர் இவரது ஒன்றுவிட்ட சகோதரர். இந்தியாவின் வைசுராயாக இருந்த பிரடெரிக் தீசிசர் இவரது இவரது தந்தையின் சகோதரர்.
# வில்பிரட் தீசிசர்

## இளமைக்காலம்

தீசிசர், ஏட்டன் கல்லூரியிலும், ஆக்சுபோர்டு பல்கலைக் கழகத்திலும் கல்வி கற்றார். ஆக்சுபோர்டில் வரலாற்றில் பட்டம் பெற்றார். 1930௧933 வரை ஆக்சுபோர்டின் குத்துச் சண்டைக் குழுவில் இருந்தார். 1933 ஆம் ஆண்டில் அக் குழுவுக்கு இவரே தலைவரானார். 1930 ஆம் ஆண்டில் எதியோப்பியப் பேரரசர் ஏலி செலாசியின் முடிசூட்டுவிழாவுக்குத் தனிப்பட்ட அழைப்பின்பேரில் ஆப்பிரிக்கா வந்தார். 1933 ஆம் ஆண்டில் அவாசு ஆற்றின் பாதை குறித்து ஆராய்வதற்காக அரச புவியியல் கழகத்தினால் நிதி அளிக்கப்பட்ட பயணத் திட்டமொன்றில் சேர்ந்து மீண்டும் ஆப்பிரிக்காவுக்கு வந்தார். இப்பயணத்தின்போது இவர் ஔசா சுல்தானகத்துக்குள் நுழைந்த முதலாவது ஐரோப்பியர் என்ற பெருமையைப் பெற்றதுடன், அப்பே ஏரிக்கும் சென்றார்.  
1935 ஆம் ஆண்டில் தீசிசர், தர்பூர், மேல் நைல் பகுதி ஆகிய பகுதிகளில் நிலைகொண்டிருந்த சூடான் அரசியல் சேவையில் இணைந்தார். இவர் சூடான் பாதுகாப்புப் படை, சிறப்பு வான்படை ஆகியவற்றில் சேர்ந்து மேசர் தரத்துடன், பல பாலைவனப் படை நடவடிக்கைகளில் ஈடுபட்டார். இரண்டாம் உலகப் போரின்போது இடம்பெற்ற கிழக்கு ஆப்பிரிக்கப் படைநடவடிக்கைகளில், கிடியன் படையுடன் சேர்ந்து எதியோப்பியாவில் போரிட்டார். அப்போது அகிபார் என்னும் இடத்தையும் அங்கிருந்த 2500 இத்தாலியப் படையினருடன் கூடிய படை முகாமையும் கைப்பற்றியமைக்காக டி.எசு.ஓ எனப்படும் சிறப்புச் சேவை ஒழுங்கு விருதும் இவருக்குக் கிடைத்தது. அதன் பின்னர், வடக்கு ஆப்பிரிக்கப் படை நடவடிக்கைகளில், தொலைதூரப் பாலைவனக் குழுவில் பணியாற்றினார்.
# விக்கிப்பீடியா:2009 தமிழ் இணைய மாநாட்டுக்கான கட்டுரை

## விக்கித் தொழில்நுட்பம்

விக்கி என்பது ஒரு வலைத்தளத்தின் உள்ளடக்கத்தை பயனர்களே எளிதாக திருத்த, உருவாக்க, மற்றும் பிற வழிகளில் பங்களிக்க வசதி செய்யும் ஒரு நுட்பம் ஆகும். ஒவ்வொரு பயனர் செய்த மாற்றங்களும் பதியப்பட்டு, தேவையேற்படின் மீட்கப்படலாம். உள் இணைப்புகள் ஊடாக தொடர்புடைய தலைப்புகளுக்கு இடையே இலகுவான இணைப்பை ஏற்படுத்தலாம். விக்கிப்பீடியாவின் ஒவ்வொரு பக்கத்திலும் *தொகு* என்ற ஒரு பொத்தான் உள்ளது. அதை அமுக்குவதன் மூலம் அந்தப் பக்கத்தில் பொருத்தமான பங்களைப்பைச் செய்து சேமிக்க முடியும். சேமித்தவுடன் அந்தப் பக்கம் இணையத்தில் எல்லோர் பார்வைக்கும் கிடைக்கும். ஒரே நேரத்தில் பயனர்கள் ஒரே பக்கத்தை தொகுத்தால், அதைத் தகுந்தவாறு அறிவுறுத்தி எல்லோருடைய மாற்றங்களையும் ஏற்கும் வண்ணமும் ஏற்பாடு உள்ளது.  
இவ்வாறு பல பயனர்கள் கூட்டாக செயல்பட்டு ஒரு பெரும் வலைத்தளத்தை வடிவமைக்க விக்கி உதவுகிறது. இந்த நுட்பம் வாட் கன்னிங்காமின் என்பவரால் 1994 ம் ஆண்டிலேயே அறிமுகப்படுத்தப்பட்டு, விக்கிப்பீடியாவால் பரவலான பயன்பாட்டுக்கு வந்தது. விக்கிப்பீடியா *மீடியாவிக்கி* என்ற விக்கி மென்பொருளில் கட்டமைக்கப்பட்டது. மீடியாவிக்கி மிக வளர்ச்சி பெற்ற, முழுமையடைந்த, தன்மொழியாக்க வசதிகள் பெற்ற ஒரு கட்டற்ற மென்பொருள் ஆகும். இந்த மென்பொருளைக் கொண்டு விக்கிப்பீடியா மட்டும் மன்றி விக்சனரி, விக்கி செய்திகள், விக்கி மூலங்கள், விக்கி நூல்கள் ஆகிய உறவுத் திட்டங்களும் இயங்குகின்றன. நூலகம், தமிழ் பெளத்தம் போன்ற சில வேறு தமிழ் இணையத் திட்டங்களும் மீடியாவிக்கியைப் பயன்படுத்துகின்றன. பி.எச்.பி நிரல் மொழி, மைசீக்குவல் தரவுத்தளம் ஆகியவற்றைப் பயன்படுத்தி இந்த மென்பொருள் உருவாக்கப்பட்டது.
# விக்கிப்பீடியா:2009 தமிழ் இணைய மாநாட்டுக்கான கட்டுரை

## பாதுகாப்புகள்

விக்கிபீடியாவை யாரும் தொகுக்க முடியும். ஆனால் கணக்குள்ள பயனர்களுக்கு மேலதிக வசதிகள் அல்லது அனுமதிகள் உண்டு. எடுத்துக்காட்டாக, அவர்களே பக்கங்களை பெயர் மாற்ற அல்லது நகர்த்த முடியும். நிர்வாகிகளுக்கு மேலும் சில அனுமதிகள் உண்டு. அவர்கள் பக்கங்களை பூட்ட முடியும், பூட்டப்பட்ட பக்கங்களைத் திருத்த முடியும், பக்கங்களை நீக்க முடியும், நீக்கப்பட்ட பக்கங்களை மீட்டெடுக்க முடியும். அழிவு நோக்கில் தொகுத்தலில் ஈடுபடுபவர்களின் பயனர் கணக்குகளை முடக்கி வைக்கவும் முடியும். இவ்வசதிகளை அவர்கள் தன் விருப்பப்படி பயன்படுத்த முடியாது. அவர்களது நடவடிக்கைகள் விக்கிப்பீடியா தொகுப்பாளர்களின் கூட்டு முடிவுகளையும், விக்கிப்பீடியாவின் பொதுவான கொள்கைகளை நிலைநிறுத்தும் வகையிலும் மட்டுமே அமைய வேண்டும்.
# விக்கிப்பீடியா:2009 தமிழ் இணைய மாநாட்டுக்கான கட்டுரை

## நடைமுறைகள்

தமிழ் விக்கிப்பீடியா பல பயனர்களால் கூட்டாக ஆக்கப்படும் ஒரு திறந்த செயற்றிட்டம். இத்திட்டத்தை முன்னெடுக்க நடுநிலை நோக்கு, இணக்க முடிவு, மேற்கோள் காட்டுதல் ஆகிய கொள்கைகள் உதவுகின்றன. தமிழ் விக்கிபீடியாவின் கட்டுரைகள் நடுநிலை நோக்கோடு எழுதப்படவேண்டும். அதாவது அனைத்து முக்கிய பார்வைகளுக்கும் தகுந்த, நியாயமான இடம் தரப்பட வேண்டும். அந்தப் பார்வைகள் பக்கசார்பை வலியுறுத்தாமல் ஆதாரபூர்வமான தகவல்களை அடிப்படையாக கொண்டிக்கவேண்டும்.  
தமிழ் விக்கிப்பீடியாவில் இணக்க முடிவு விரும்பப்படுகிறது. அதாவது பெரும்பாலன முடிவுகள் பயனர்கள், நிர்வாகிகள் எல்லோரிடமும் கருத்துக் கோரப்பட்டு, அலசப்பட்டு எட்டப்படுகின்றன. மேற்கோள் காட்டுதல் கட்டுரைகளின் தகவல்கள் மதிப்புப் பெற்ற உசாத்துணைகளை மேற்கோள் காட்டி எழுதப்பட வேண்டும் என்பது ஆகும். இத்தோடு தமிழ் விக்கிப்பீடியாவின் நடை படர்க்கையில், தகவல்களுக்கு முக்கியத்துவம் தந்து, தகுந்த தமிழ் கலைச்சொற்களைப் பயன்படுத்தி எழுதப்படுதல் வேண்டும்.  
தமிழ் விக்கிப்பீடியாவின் நிர்வாகிகள், நன்றாக பங்களித்த பயனர் சமூகத்திடம் இருந்து தேர்தெடுக்கப்படுகிறார்கள். விக்கிப்பீடியாவை கண்காணிப்பது, பக்கங்களை திருத்துவது, விக்கியாக்கம் செய்வது, உதவிப் பக்கங்கள் உருவாக்குவது, இன்றைப்படுத்தல் செய்வது போன்ற பணிகளை நிர்வாகிகள் செய்கிறார்கள்.  
தமிழ் விக்கிப்பீடியா பயனர்கள் பெரும்பான்மையானோர் நல்நோக்கில் பங்களிப்பார்கள் என்ற அடிப்படையில் அமைந்தது. ஆக்கபூர்வமான கருத்துப் பரிமாற்றங்கள் வரவேற்கப்படுகின்றன. ஆனால் இழுப்பறி நோக்கிலான விவாதங்கள் விரும்பப்படுவதில்லை.
# விக்கிப்பீடியா:2009 தமிழ் இணைய மாநாட்டுக்கான கட்டுரை

## சிக்கல்கள்

தமிழ் விக்கிப்பீடியாவில் பங்களிப்பதற்கு இணைய வசதி, தமிழ் எழுத்துரு, தமிழ் தட்டச்சு, விக்கி நுட்பம், எழுத்துத் திறன், தமிழ் விக்கி நடை, கலைச்சொற்கள், விக்கி கொள்கைகள் ஆகியவை தடையாக அறியப்படுகின்றன.  
பெரும்பாலானத் தமிழ் மக்களுக்கு கணினி, இணைய வசதி இன்னும் இல்லை. அப்படி வசதி உடையவர்களுக்கும் தமிழ் கணிமை நுணுக்கங்கள் தெரியவில்லை. இதனால் தமிழ் விக்கிப்பீடியாவின் பயனர் வட்டம் சிறிதாகவே உள்ளது.  
தமிழ் விக்கி நடை இதழிய எழுத்து நடையே. படர்க்கையில், நல்ல தமிழில் எழுத வேண்டும். வரையறை முதல் வரியிலோ அல்லது பந்தியிலோ தருவது மட்டுமே சற்று மாறுபட்ட வேண்டுகோள். வரையறையைத் தருவதால், எழுதுபவர் தாம் என்ன சொல்ல வருகிறோம் எனபது பற்றித் துல்லியமாகச் சிந்திக்க தூண்டப்படுகிறார். அதை விட ஒன்றைப் பற்றிய வரையறை கலைக்களஞ்சிய கட்டுரை வாசகரின் ஒர் அடிப்படை எதிர்பாப்பு ஆகும்.  
தமிழ் கலைச்சொற்கள் தெரியவில்லை என்பது ஒரு தடையாக முன்வைக்கப்படுகிறது. சில ஆண்டுகளுக்கு முன்பு இது நியாயமான குற்றச்சாட்டாக இருந்தது. ஆனால் இன்று 100 000 வரையான கலைச்சொற்கள் விக்சனரியில் உள்ளன. மேலும் கலைச்சொற் பரிந்துரைகளை அனுபவம் பெற்ற பயனர்களிடம் கேட்டுப் பெற்றுக் கொள்ளலாம். அப்படியும் தெரியவிட்டால் ஆங்கில கலைச்சொற்களைப் கட்டுரையில் பயன்படுத்தலாம். பின்னர் சரியான கலைச்சொற்களை கட்டுரையாளரோ, பிற பயனர்களோ இணைக்கலாம்.  
விக்கி கொள்கைகள் சற்று இறுக்கமாக இருக்கின்றது என்பது சிலரின் கருத்து. எமது கொள்கைகளில் பெரும்பாலானவை ஆங்கில விக்கியில் இருந்து பெறப்பட்டவையே. இவை இரண்டு அடிப்படையான இன்றியமையாத தேவைகளில் இருந்து வருவன. முதலாவது, விக்கிப்பீடியா என்பது ஒரு கலைக்களஞ்சியம் என்பதால், இங்கு நமது நடவடிக்கைகள் அதை நோக்கி இருக்க வேண்டும் என்பது. இரண்டாவது, இக்கலைக்களஞ்சியம் பல தன்னார்வலர்கள் கூட்டாக இணைந்து உருவாக்குவது. இந்த இரு தேவைகள் ஐந்து அடிப்படைக் கொள்கைகளில் நின்றமைகின்றன. அவை பின் வருமாறு:
1. விக்கிப்பீடியா ஒரு கலைக்களஞ்சியம்.
1. விக்கிப்பீடியாவின் உள்ளடக்கம் நடுநிலை நோக்கில் எழுதப்படுவது.
1. விக்கிப்பீடியாவை எவர் வேண்டுமானாலும் பயன்படுத்தலாம், தொகுக்கலாம். எவருக்கும் இதன்மேல் தனியுரிமை இல்லை.
1. விக்கிப்பீடியாவின் பங்களிப்பாளர்கள் கூட்டுழைப்புக்கென அமைந்த நெறிமுறைகளை மதித்து நடக்க வேண்டும்.
1. விக்கிப்பீடியாவின் கொள்கைகள் அதன் அடிப்படைத் தேவைகளையும் குறிக்கோள்களையும் ஒத்தே அமைந்திருக்கின்றன. அதனால், இதே அடிப்படையில் இவற்றில் தேவையான மாற்றங்களைக் கூடிக் கதைத்துச் செய்யலாம்.
இவை தமிழ் விக்கிப்பீடியாவின் தொலைநோக்குக்கு இணங்க முன்வைக்கப்பட்ட கொள்கைகள். மேலே சொல்லியுள்ளபடி இக்கொள்கைகளில் மாற்றம் தேவை என்றால் பரிந்துரைளை தமிழ் விக்கிப்பீடியாவின் முன்வைக்கலாம்.  
தமிழ் மொழியில் அறிவியல், தொழில்நுட்ப தகவல்கள் பகிரப்படத் தேவை இல்லை என்ற மனப்படிவம் பலரிடம் உள்ளது. இலக்கியம் சமயம் அரசியல் போன்ற தலைப்புக்களில் தமிழில் வலைப்பதியும் பல எழுத்தாளர்கள் கூட அறிவியல் தொழில்நுட்பம் கணிதம் போன்ற துறைகளில் கவனம் தருவதில்லை. பொதுத் தமிழ்ச் சமூகத்தின் குறை, தமிழ் விக்கிப்பீடியாவிலும் பிரதிபலிக்கிறது.
# விக்கிப்பீடியா:2009 தமிழ் இணைய மாநாட்டுக்கான கட்டுரை

## விமர்சனங்கள்

தமிழ் விக்கிப்பீடியாவை நோக்கி பிறமொழிச் சொற்கள், கிரந்தம், இறுகிய நடை பற்றி விமர்சனங்கள் முன்வைக்கப்பட்டன. இயன்றவரை நல்ல தமிழ்ச் சொற்களைப் பயன்படுத்துவதே எமது கொள்கை. முதலில் பயன்படுத்தப்பட்ட சொல்லை விட வேறு சிறந்த மாற்றுச் சொல்லை பின்னர் அறிந்தால் விக்கியில் நாம் எளிதாக தகுந்த மாற்றங்களைச் செய்யலாம். தமிழ்ச் சொற்கள் தெரியாவிட்டால் கட்டுரையில் ஆங்கில சொற்களையோ பிற மொழிச் சொற்களையோ பயன்படுத்தலாம். மற்ற பயனர்கள் தமிழ் சொற்கள் இட்டு மேம்படுத்துவர். நபர் பெயர்கள், சமய கலைச்சொற்கள் ஆகியவற்றைத் தவிர்த்து கிரந்தப் பயன்பாடு தவிர்க்கப்படுகிறது. பன்னாட்டுத் தமிழர்களுக்கும் புரியும் பொதுத் தமிழ் எழுத்துக்களைப் ப்யன்படுத்துவது விரும்பப்படுகிறது.
# விக்கிப்பீடியா:2009 தமிழ் இணைய மாநாட்டுக்கான கட்டுரை

## விக்கி தொழில்நுட்பம், பாதுகாப்பு, நடைமுறைகள் பற்றிய அறிமுகம்

விக்கிபீடியா கோட்பாடு ஒருபுறமும் தொழினுட்பம் மறுபுறமாயும் ஒன்றுடன் ஒன்று ஒருங்கிணைந்தும் விக்கிபீடியா என்கிற அசைவியக்கத்தை நடத்திச்செல்வது தொடர்பான விளக்கங்கள்.  
- விக்கி முறைமை இயங்கும் தொழிநுட்ப அடிப்படைகள் குறித்த அறிமுகம்.
- விக்கிபீடியாவில் கடைப்பிடிக்கப்படும் பாதுகாப்பு ஏற்பாடுகள், நிர்வாக முறைகள் போன்றன குறித்த ஆழமான பார்வை.
- விக்கிபீடியாவின் போதாமைகள், அவற்றை நிவர்த்திக்க எடுத்துக்கொள்ளப்பட்ட, எடுத்துக்கொள்ளப்படக்கூடிய முயற்சிகள் குறித்த உரையாடல்.
- விக்கிக் குற்றங்கள், பொதுவாக விக்கிபீடியர்கள் கடைப்பிடிக்க எதிர்பார்க்கப்படும் ஒழுக்கங்கள், பொறுப்புக்கள் போன்றன பற்றிய விளக்கம்.
# மிசேல் டேனினோ

**மிசேல் டானினோ** (*Michel Danino*, பிறப்பு: சூன் 4, 1956) இந்தியாவின் வரலாற்றியல், தொல்லியல், கலாச்சாரம், பண்பாடு மற்றும் அதன் பாரம்பரியம் பற்றி தொடர்ச்சியாக பிரான்சிய மொழியிலும் ஆங்கிலத்திலும் எழுதிவரும் அறிஞர். பிரான்சில் பிறந்து தற்போது இந்தியராக கோவையில் வாழ்ந்துவருகிறார். அரவிந்தரின் கருத்துக்களால் ஈர்க்கப்பட்டு இந்தியா வந்த அவர், அரவிந்தர் மற்றும் அன்னையின் புத்தகங்களை மொழிபெயர்த்தல், தொகுத்தல் போன்ற பணிகளில் பங்கு பெற்றிருக்கிறார். சிறப்பு பேராசிரியராகப் பணிபுரிந்து வருகிறார்.
# மிசேல் டேனினோ

## பிறப்பும் துவக்க கால வாழ்வும்

டானினோ ஓன்புளூவர் என்ற பிரான்சு மாகாணத்தில் மொரோக்காவில் இருந்து குடியேறிய யூதக் குடும்பத்தில் 1956 இல் பிறந்தார். மேற்கத்தைய மரபு தந்த சலிப்பினாலும், இந்திய மரபு, அதன் மிக நீண்ட யோகிகளின் வரிசைகள், புவியில் நமது இருப்பிற்கான காரணத்தைக் குறித்த அதன் தனித்துவமான பார்வை போன்றவையும் அவரை இந்தியாவை நோக்கி ஈர்த்தன. அவரது தேடல் அவரை அரவிந்தர் மற்றும் அன்னையிடம் சேர்த்தது. 1977 ல் தனது நான்காண்டு உயர் அறிவியல் படிப்புகளில் அதிருப்தி அடைந்து, பிரான்சிலிருந்து இந்தியா வந்த அவர், அதன் பிறகு இந்தியாவிலேயே, இந்தியக் குடியுரிமை பெற்று வாழ்ந்து வருகிறார்.
# மிசேல் டேனினோ

## இந்தியப் பாரம்பரியத்திற்கான அனைத்துலக மன்றம்

2001-ஆம் ஆண்டு டானினோவால் துவக்கப்பட்ட இந்தியப் பாரம்பரியத்திற்கான அனைத்துலக மன்றம், இந்தியப் பாரம்பரியத்தைப் பற்றி இக்கால இந்திய இளைஞர்களின் அலட்சியப்போக்கை சீர்செய்யும் ஒரு முக்கிய பணியைச் செய்து வருகிறது.
# மிசேல் டேனினோ

## பணி

அவர் எழுதிய *தி லாஸ்ட் ரிவர்: ஆன் தி டிரெயில் ஆப் தி சரசுவதி* (*The Lost River: On The Trail of the Sarasvati)* என்ற நூலில் ரிக் வேதத்தில் குறிப்பிடப்பட்டுள்ள சரசுவதி என்ற ஆறானது, தற்போது காகர் என்றழைக்கப்படும் நதியே என்று மிசேல் குறிப்பிடுகின்றார்.
# விக்கிப்பீடியா:புதிய பக்கத்தை உருவாக்குதல்

****இந்தப் பக்கத்தை நேரடியாக தொகுக்காதீர்கள்.****  
| <big>இந்தப் பக்கம் விக்கப்பீடியாவில் புதிய பக்கத்தை உருவாக்குவதை விளக்குவதற்கானது.</big>  
தயவு செய்து இப்பக்கத்தில் தொடர்பில்லாத உள்ளடக்கங்களை இடாதீர்கள் !
இவற்றையும் பாருங்கள்:
***விக்கிப்பீடியா:பயிற்சி** – பயிற்சிப் பக்கங்கள்.
***விக்கிப்பீடியா:ஒத்தாசை பக்கம்** - தளம் குறித்த கேள்விகளுக்கு.
***விக்கிப்பீடியா:உசாத்துணைப் பக்கம்** - தளம் தொடர்பற்ற தங்கள் பொதுவான கேள்விகளை இங்கு கேட்கலாம் (எடுத்துக்காட்டு கேள்வி:பிங் பாங் என்றால் என்ன?)
மேலும் பார்க்க:
***விக்கிப்பீடியா:சமுதாய வலைவாசல்** - கொள்கைகளுக்கும் பிற உரையாடல்களுக்கும் | } |
| --- | --- |
# விக்கிப்பீடியா:புதிய பக்கத்தை உருவாக்குதல்

## எப்படி புதிய பக்கத்தை உருவாக்குவது

(எ.கா)  
1. "விடுதலை" என்ற தலைப்பிலான புதிய பக்கத்தை உருவாக்க http://ta.wikipedia.org/wiki/விடுதலை என்ற URLஐ வலை உலாவியின்(Browser) முகவரிப் பெட்டியில் (Address bar)உள்ளிடவும். விடுதலை என்ற தலைப்பிட்ட புதிய பக்கம் "விடுதலை குறித்த கட்டுரையைத் தொடங்குங்கள்" என்ற இணைப்புடன் தோன்றும். அந்த இணைப்பைத் தேர்வு செய்து, நீங்கள் கட்டுரை எழுதத் தொடங்கலாம்.  
2. "விடுதலை" என்ற தலைப்பிலான புதிய பக்கத்தை உருவாக்க விடுதலை என்ற சொல்லை விக்கிபீடியா தேடு பெட்டியில் உள்ளிட்டு "செல்" பொத்தானை அழுத்துங்கள். அத்தலைப்புடைய கட்டுரை இல்லாத பட்சத்தில், தேடல் முடிவுகள் பக்கத்தில், அக்கட்டுரையை உருவாக்குவதற்கான சிகப்பு இணைப்பு தரப்படும். அந்த இணைப்பைத் தேர்வு செய்து, நீங்கள் கட்டுரை எழுதத் தொடங்கலாம்.
# விக்கிப்பீடியா:புதிய பக்கத்தை உருவாக்குதல்

## எப்படி புதிய பக்கத்தை உருவாக்குவது

### மேலும் எளிய முறை

பின்வரும் பெட்டியினுள் நீங்கள் உருவாக்க விரும்பும் கட்டுரையின் தலைப்பினை உட்புகுத்தி கீழே உள்ள பொத்தானை அழுத்தவும். அதன் பின் வரும் ஒரு கட்டத்தினுள் அக்கட்டுரையை உள்ளீடு செய்து சேமிக்கவும்.  
<inputbox>
type=create
preload=Template:New_page
editintro=Template:Welcome
</inputbox>
# விக்கிப்பீடியா:பயிற்சி (மறுஆய்வு)

<div>  
இப்போது விக்கிப்பீடியாவிற்கு பங்களிக்க மிகத் தேவையானவற்றை அறிந்து கொண்டீர்கள். இந்த பயிற்சியைப் பற்றி ஏதேனும் விமரிசனமோ பின்னூட்டமோ இருக்கிறதா ? ஏதாவது சரியாக விளக்கப்படவில்லை என்றோ அல்லது ஏதாவது பற்றிய விளக்கம் இடம் பெறவில்லை என்றோ கருதுகிறீர்களா ? உங்கள் கருத்துக்களை இந்தப் பக்கத்தின் பேச்சுப் பக்கத்தில் பதிப்பிக்கவும். மேலும் உதவி தேவை என்றால், முதன்மை உதவிப் பக்கம் **உதவி:உதவி** உள்ளது (இந்தப் பக்கத்திற்கான தொடுப்பு எந்நேரமும் இடதுபுறம் உள்ள பக்கப்பட்டையில் அமைந்துள்ளது.).
# விக்கிப்பீடியா:பயிற்சி (மறுஆய்வு)

## கற்றது கைம்மண் அளவு.....?

இந்த பயிற்சி உங்களுக்கு உடனடி அறிமுகம் தரவேண்டி சுருக்கமாகவும் சுவையாகவும் இருக்க உருவானது. இங்கிருந்து நீங்கள் பயில்வதைத் தொடரலாம்.சில பயனுள்ள தொடுப்புகளை இங்கு காணலாம்.  
**அறிவுரையும் பொது தகவல்களும்...**
- அடிக்கடி கேட்கப்படும் கேள்விகள் மற்றும் கேள்விகள் பக்கங்களில் தமிழில் தட்டச்சுவது எப்படி என்றும் புதிய கட்டுரையாக்கம் குறித்தும் எழுப்பப்படும் கேளவிகளுக்கு விடை காணலாம்.
- அடிக்கடி பிழை விடும் சொற்கள் சில பொதுவான பிழைகளை திருத்திக்கொள்ள உதவும்.
- பங்களிக்க விருப்பம்,ஆனால் எதைப்பற்றி எழுதுவது என்று சிந்திக்கிறீர்களா ? எவ்வாறு பங்களிக்கலாம் என இங்கு காண்க.
- எவ்வாறு ஓர் கட்டுரை வளர்ச்சி யடைகிறது என கட்டுரை வளர்ச்சி இங்கு விளக்கப்பட்டுள்ளது.
- இந்த தகுதிகள் கொண்ட தமிழ் விக்கியின் சில சிறப்பு கட்டுரைகள்
- சுருக்கமான அருஞ்சொற்பட்டியல் &mdash; அடிக்கடி விக்கியில் எதிர்ப்படும் சொற்கள்.  
** விக்கிப்பீடியாவினை தொகுப்பது குறித்த இலவச இணைய புத்தகங்கள் ...**
- *எவ்வாறு விக்கிப்பீடியா வேலை செய்கிறது*
- *Wikipedia: இல்லாத பயனர் புத்தகம்*  
**தொகுத்தல் மற்றும் கொள்கை விளக்கங்கள்...**
- "நினைவுக்குறித்தாள்" சில அடிப்படை தொகுத்தல் ஆணைகளை பட்டியலிடுகிறது.
- எப்படி விக்கிப்பீடியாவில் உள்ள ஒரு பக்கத்தைத் தொகுப்பது பக்கத்தில் தொகுத்தலைக் குறித்த விவரமான தகவல்களைக் காணலாம்.
- புதிய பக்கத்தை உருவாக்குவது எப்படி ?
- நடைக் கையேடு - விக்கிப்பீடியா கட்டுரைகள் எழுதப்படவேண்டிய நடை பற்றிய கையேடு.
- நடுநிலை நோக்கு பேணவேண்டியதின் தேவையை விளக்குகிறது.
- வடிவமைப்பை விளக்கும் கட்டுரை
- சமுதாய வலைவாசல் தமிழ் விக்கிப்பீடியா சமுதாயத்தின் பல்வேறு முயற்சிகளுக்கும் உதவிப் பக்கங்களுக்கும் தொடுப்புகளை பட்டியலிடுகிறது. இந்தப் பக்கம் எந்நேரமும் இடதுபுறம் உள்ள பக்கப்பட்டையில் அமைந்துள்ளது.
- கொள்கைகளும் வழிகாட்டல்களும்  
**புது கட்டுரை உருவாக்கல்**
<inputbox>
type=create
preload=
editintro=
</inputbox>  
</div>  
ps:ويکيپېډيا:ځان زده کړه (Wrap-up and more info)
# விக்கிப்பீடியா:பயிற்சி/அருஞ்சொற்பட்டியல்

குறிப்பு:இது தமிழ் விக்கிப்பீடியாவில் கூடுதலாக பாவிக்கும் சொற்களின் சுருக்கமான பட்டியல். விகிப்பீடியாவின் முழுமையான அருஞ்சொற்பட்டியலுக்கு இங்கு செல்லவும்.  
;**கட்டுரை** : ஓர் கலைக்களஞ்சிய ஆக்கம். அனைத்து விக்கிப்பீடியா கட்டுரைகளும் *பக்கங்கள்*, ஆனால் அனைத்து விக்கி பக்கங்களும் கட்டுரைகள் அல்ல.  
; **தடைபட்ட தொடுப்பு** அல்லது **இல்லாத தொடுப்பு** : விக்கியில் இல்லாத பக்கத்திற்கான உள்இணைப்பு. இவை சிவப்பு வண்ணத்தில் தோற்றமளிக்கும். உங்களுக்கு இந்த தலைப்பு பற்றி தெரியுமானால், அதனை பகிர விரும்பினால், இந்த தொடுப்பை சொடுக்கி கட்டுரை எழுதத் தொடங்குங்கள்.  
;**பக்கவழி நெறிப்படுத்தல் பக்கம்** : ஓர் சொல் குறித்த பல்வேறு பக்கங்களைப் பட்டியலிடும் பக்கம்.  
;**தொகுத்தல் முட்டல்** : இரண்டு அல்லது கூடுதல் தொகுப்பாளர்கள் ஒரே பக்கத்தினை தொகுக்க முற்படுவது. பார்க்க: :en:Wikipedia:edit conflicts.  
;**GFDL** : குனூ தளையறு ஆவண உரிமம். விக்கிப்பீடியா ஆக்கங்கள் இந்த காப்புரிமையின் கீழ் வெளியிடப்படுகின்றன.  
;**கூகுள் சோதனை** : கூகுள் அல்லது பிற தேடல் பொறிகள் மூலம் கட்டுரை தலைப்புகளையும் பத்தி தலைப்புகளையும் தேடல். முக்கியமாக நான்கு காரணங்களுக்காக பாவிக்கப்படுகிறது: 1.காப்புரிமை குறித்த சரிபார்த்தல்,2.எந்த உச்சரிப்பு அதிகம் பயன்படுத்தப்படுகிறது, 3.ஓர் கட்டுரை எழுதும் அளவு அறியப்பட்டவராக இருக்கிறாரா, 4.எழுதப்படும் பொருள் உண்மையானதா ?  
;**ஆலமரத்தடி** : விக்கிப்பீடியா:ஆலமரத்தடியின் சுருக்கம் - இங்கு விக்கிப்பீடியாவின் வளர்ச்சி,கட்டுரைகளின் தரம் ஆகியன உரையாடப்படுகின்றன.  
;**மீள் வழிப்படுத்துதல்** : கொடுக்கப்பட்ட பக்கத் தலைப்பை மற்றொரு பக்கத்திற்கு வழிப்படுத்துதல். இது ஒரே பொருளுள்ள இரு சொற்கள் அல்லது எளிதான தொடுப்பினுக்காக பயன்படுத்தப்படுகிறது. பார்க்க விக்கிப்பீடியா:மீள் வழிப்படுத்துதல்.  
;**விக்கிமயமாக்கல்** : விக்கிப்பீடியா உள் இணைப்பு மூலம் செழுமை பெறுவது உண்மை . அதனை அளவிற்கு அதிகமாக செய்தல்.  
மீண்டும் பயிற்சிப் பக்கங்களுக்குத் திரும்ப, உங்கள் உலாவியின் பின்னே பொத்தானை சொடுக்கவும்.
# இயென்சு சுடோல்ட்டென்பர்க்

**இயென்சு சுடோல்ட்டென்பர்க்** , யென்ஸ் ஸ்டோல்ட்டென்பர்க், பிறப்பு: 16 மார்ச் 1959) நோர்வேயின் முன்னாள் பிரதமர். 2000 முதல் 2001 வரை பிரதமராக இருந்தார்.
17 ஒக்டோபர் 2005 இல் மீண்டும் பிரதமராகப் பதவியேற் இவர் 2009 தேர்தலிலும் வெற்றி பெற்று மீண்டும் பிரதமராகப் பதவியேற்றார்.
2013 தேர்தலில் தோல்வியடைந்தார்.  
2013 மார்ச்சில் நேட்டோவின் அடுத்த செயலாளர் நாயகமாக நியமிக்கப்பட்ட இவர் 1 அக்டோபர் 2014 இல் பதவியேற்கவுள்ளார்.  
2002 -2014 நோர்வே தொழிற்கட்சித் தலைவராகவும், 1993 ஆம் ஆண்டில் இருந்து நாடாளுமன்ற அங்கத்துவராகவும் இருக்கிறார்.
1990 முதல் 1991 வரை சுற்றுச்சூழல் திணைக்களத்தில் உதவி அமைச்சராகவும், 1993 முதல் 1996 வரை தொழிற்துறை அமைச்சராகவும், 1996 முதல் 1997 வரை நிதி அமைச்சராகவும் நோர்வே அரசில் பணிபுரிந்தார். செப்டம்பர் 2009 இல் இடம்பெற்ற பொதுத்தேர்தல்களை அடுத்து மீண்டும் இவர் பிரதமராகத் தேர்ந்தெடுக்கப்பட்டார்.
# ஈஷா அறக்கட்டளை

**ஈஷா அறக்கட்டளை** ஒரு மத சார்பற்ற, இலாப நோக்கில்லாத, பொதுத் தொண்டு ஆன்மீக அமைப்பாகும், இது 1992 இல் இந்தியாவின் கோயம்புத்தூர் அருகே சத்குரு ஜக்கி வாசுதேவ் அவர்களால் நிறுவப்பட்ட நிறுவனமாகும். தற்போது உலகளவில் 150 மையங்களைக் கொண்டு மனிதநேய அமைப்பாக திகழும் இந்த அமைப்பு, நாடு மற்றும் கலாச்சாரம் போன்ற எல்லைகள் தாண்டி இலட்சக்கணக்கான மக்களின் வாழ்க்கையில் மாற்றத்தை ஏற்படுத்தி வருகிறது. உள்நிலை மாற்றத்திற்கான ஈஷா யோகப் பயிற்சிகளிலிருந்து, மனித சமூகத்திற்கும் சுற்றுச்சூழலுக்குமான அதன் திட்டங்கள் வரை ஈஷாவின் செயல்பாடுகள் அனைத்தும், உலகின் வளர்ச்சிக்கும் ஒற்றுமைக்கும் அடிப்படையான ஒருங்கிணைந்து செயல்படும் பண்பாட்டைக் கொண்டதாக உள்ளது. இந்த அணுகுமுறை, உலகளவில் ஈஷாவிற்கு அங்கீகாரத்தை பெற்றுத் தந்திருப்பதோடு, ஐக்கிய நாடுகள் சபையின் பொருளாதாரம் மற்றும் சமூகப்பிரிவு (ECOSOC) அமைப்பும் ஈஷா அறக்கட்டளைக்கு சிறப்பு ஆலோசகர் தகுதியை வழங்கியுள்ளது.  
உலகெங்கிலுமுள்ள இதன் 150க்கும் மேற்பட்ட மையங்களில் உள்ள தன்னார்வத் தொண்டர்கள் ஆதரவுடன் ஈஷா அறக்கட்டளை ஆற்றிவரும் பணிகள், மக்கள் ஓர் ஆரோக்கியமான வாழ்க்கை முறைக்கு தங்களை மாற்றிக் கொள்ளவும், உறவு முறைகள் மற்றும் தன்னிறைவு நிலைகளை மேம்படுத்திக் கொள்ளவும், தங்களுள் பொதிந்துள்ள முழு ஆற்றலை உணரவும் ஓர் உறுதுணையான சூழ்நிலையை வழங்குகின்றன.
# ஈஷா அறக்கட்டளை

## ஈஷா யோகா மையம்

ஈஷா அறக்கட்டளையின் கீழ் 1994 ஆம் ஆண்டு நிறுவப்பட்ட ஈஷா யோக மையம், நீலகிரி மலைத் தொடரின் ஒரு பகுதியான வெள்ளியங்கிரி மலைச்சாரலில், அடர்ந்த காடுகளால் சூழப்பட்டு, ஏராளமான வன விலங்குகள் உறையும் பிரத்தியேகமான வனப்பகுதியின் அருகில், 150 ஏக்கர் நிலப்பரப்பில் அமைந்துள்ளது. உள்நிலை வளர்ச்சிக்காக உருவாக்கப்பட்டுள்ள புகழ் வாய்ந்த இந்த சக்தி மையம், ஒரே கூரையின் கீழ் யோகாவின் பிரிவுகளான பக்தி, ஞானம், கர்மா மற்றும் கிரியா ஆகிய அனைத்தையும் வழங்கி உலகெங்கிலும் உள்ள மக்களை ஈர்த்து வருவதுடன், குரு சிஷ்ய பாரம்பரியத்தையும் புதுப்பித்து வருகிறது.  
இந்த மையம், நுணுக்கமான கட்டிடக் கலைகள் கொண்ட 64,000 சதுர அடி பரப்பளவுள்ள 'ஸ்பந்தா ஹால்' மற்றும் ஆதியோகி ஆலயம் என்னும் தியான மண்டபங்களை உள்ளடக்கியுள்ளது. மேலும் தியானலிங்கம், தீர்த்தகுண்டம், ஈஷா புத்துணர்வு மையம், ஈஷா ஹோம் ஸ்கூல், மற்றும் குடும்ப சூழ்நிலையில் வாழ்வோருக்கான வானப்பிரஸ்தா குடியிருப்புகள் ஆகியவையும் யோக மையத்தில் அமைந்துள்ளன.
# ஈஷா அறக்கட்டளை

## ஈஷா யோகப் பயிற்சிகள்

சத்குரு அவர்களால் வடிவமைக்கப்பட்ட ஈஷா யோகப் பயிற்சிகள், உடல், மனம், உணர்ச்சி ஆகியவற்றில் உள்ள எல்லைகளை உடைப்பதற்கு அரிய வாய்ப்பினை அளித்து, மனிதனின் இயல்புநிலையான விடுதலை, அன்பு, மகிழ்ச்சி இவற்றை அடைய வழி வகுக்கிறது. மேலும் ஒருவர் உயர்ந்த உடல்நலத்தையும், மன அமைதி மற்றும் மனத்தெளிவையும் அடைய வழி செய்வதுடன், தன்னை உணர்ந்த ஞானியின் வழிகாட்டுதல் மூலம் உள்நோக்கிய பயணத்திற்கான அரிய வாய்ப்பையும் வழங்குகிறது. உலகின் பல்வேறு இடங்களில் ஈஷா யோகப் பயிற்சிகள் தொடர்ந்து நடைபெற்று வருகின்றன.
# ஈஷா அறக்கட்டளை

## ஈஷாவின் சமூக நலத் திட்டங்கள்

### பசுமைக்கரங்கள் இயக்கம் (PGH – Project GreenHands)

இத்திட்டம், சுற்றுச்சூழல் விழிப்புணர்வை ஏற்படுத்தி, 11.4 கோடி மரக்கன்றுகளை குறுகியகாலத்தில் நட்டு தமிழகத்தின் பசுமைப் போர்வையை 33 சதவீதமாக உயர்த்துவதை இலக்காகக் கொண்டுள்ளது. இந்த பூமி இனிவரும் தலைமுறைகள் இனிது வாழ்வதற்கேற்றபடி, சுற்றுப்புறச் சூழ்நிலையில் தீவிர அக்கறை செலுத்தக்கூடிய ஒரு சமூகத்தை உருவாக்குவதை இத்திட்டம் நோக்ககமாகக் கொண்டுள்ளது.  
2006ம் வருடம் அக்டோபர் 17ம் தேதி அன்று ஒரேநாளில் 2 இலட்சம் தன்னார்வத் தொண்டர்கள் மூலம் 8,52,587 மரக்கன்றுகள் நட்டு இத்திட்டம் கின்னஸ் சாதனை படைத்தது. சுற்றுசூழல் பாதுக்காப்பிற்கு இந்தியாவின் மிக உயர்ந்த விருதான 'இந்திரா காந்தி பரியவரண் புரஸ்கார்'-ஐ ஜூன் 2010 இல், இந்திய அரசாங்கம் இத்திட்டத்திற்கு வழங்கியது.
# ஈஷா அறக்கட்டளை

## ஈஷாவின் சமூக நலத் திட்டங்கள்

### கிராமப் புத்துணர்வு இயக்கம் (ARR – Action for Rural Rejuvenation)

இந்தியக் கலாச்சாரத்தின் அடித்தளமாய் விளங்கும் கிராமங்களில், i இயக்கத்தை தொடங்கியது. நடமாடும் மருத்துவ ஊர்திகள் மூலமாக கிராம மக்களுக்கு வழங்கப்படும் இலவச சிகிச்சைகள், ஈஷா கிராம மருத்துவமனைகள், யோகப் பயிற்சி வகுப்புகள், மூலிகைத் தோட்டங்கள், பெண்களுக்குத் தொழிற்பயிற்சிகள், பள்ளி மாணவர்களுக்கு கம்ப்யூட்டர் பயிற்சி வகுப்புகள், சுற்றுச்சூழல் விழிப்புணர்வுத் திட்டங்கள் மற்றும் ஆண்கள், பெண்களுக்கான விளையாட்டுக்கள் போன்றவை அனைத்துத் தரப்பு கிராம மக்களையும் தங்கள் வாழ்விற்கு பொறுப்பேற்கச் செய்வதுடன், தங்கள் உச்சபட்ச நலனை அடையும்படியான வாய்ப்பை நல்குகிறது.  
ஆரம்பிக்கப்பட்ட இரண்டு வருடங்களிலேயே, இத்திட்டத்தின் மூலம் தென்னிந்தியாவில் 3500 கிராமங்களிலுள்ள சுமார் 17 இலட்சத்திற்கும் மேலான மக்கள் பயனடைந்துள்ளனர். ஈஷா அறக்கட்டளையால் நடத்தப்பட்டு வரும் வெற்றிகரமான ஈஷா கிராமோத்சவம், கிராம மக்களின் திறமை, உற்சாகம் மற்றும் அவர்களின் கலாச்சாரத்தையும் நகர மக்களுக்கு வெளிப்படுத்துவதாக உள்ளது.  
2005 புத்தாண்டுத் தருணத்தில் சுனாமி இயற்கைப் பேரழிவினால் பாதிப்படைந்த தமிழக கடலோர மாவட்டங்களில், இலவச நடமாடும் மருத்துவமனைகள் ஆற்றிய அரும்பணி ஒப்பிட முடியாதது. சுனாமி பேரழிவின்போது பாதிக்கப்பட்ட கடலோர கிராமங்களுக்கு உடனடியாக இலவச மருத்துவ ஊர்திகள் அனுப்பப்பட்டதுடன், 48000க்கும் மேற்பட்ட நிவாரணப் பணியாளர்கள், காவலர்கள் மற்றும் இராணுவ ஊழியர்களுக்கு தடுப்பூசிகள் போடப்பட்டன. சுனாமியால் பாதிக்கப்பட்ட மக்கள் இயல்பான வாழ்க்கைக்குத் திரும்பிட அவர்களுக்கு மீன்பிடி வலைகள், படகுகள், மேலும் சத்குருவால் வடிவமைக்கப்பட்ட சுனாமி மற்றும் புயல் ஆகியவற்றால் பாதிக்கப்படாத வீடுகள் கட்டித்தரப்பட்டன. முன்னால் இந்திய கிரிக்கெட் வீரர் சச்சின் டெண்டுல்கர் கோயம்பத்தூரில் நடந்த இந்த நிகழ்ச்சிக்காக 04.செப்டம்பர் 2015 ஆன்று கலந்து கொண்டார்.
# ஈஷா அறக்கட்டளை

## ஈஷாவின் சமூக நலத் திட்டங்கள்

### ஈஷா வித்யா - ஈஷா கல்வித் திட்டம்

கிராமக் குழந்தைகளின் மேம்பாட்டிற்காக, சத்குரு அவர்களின் தொலைநோக்குப் பார்வையால் உருவான கல்வித்திட்டம் ஈஷா வித்யா. உயர்தரமான கல்வியினை கிராமக் குழந்தைகளுக்கு வழங்குவதன் வாயிலாக அவர்களைப் பேணிக் காப்பதும், அவர்களது வளர்ச்சியினை முன்னெடுத்துச் செல்வதும் இப்பள்ளியின் நோக்கமாகும். இந்தப் பள்ளிகளின் முக்கிய நோக்கம் தன்னம்பிக்கை, கணிப்பொறி ஆளுமை, நவீன உலகின் சவால்களை எதிர்கொளளும் திறன், ஆகியவற்றை வெளிக்கொணர்தலே. கணிப்பொறி அறிவினையும், ஆங்கிலப் பேச்சாற்றல் மிக்க இளம் சமூகத்தினரையும் உருவாக்கிட, கணிப்பொறியினை அடிப்படையாகக் கொண்ட கல்விமுறை இங்கே அறிமுகப்படுத்தப்பட்டுள்ளது. இக்கல்வித் திட்டத்தின் கீழ் மாநிலம் முழுவதும் தாலூக்காவிற்கு ஒன்றாக மொத்தம் 216 பள்ளிகள் துவக்கத் திட்டமிடப்பட்டுள்ளது. இத்திட்டத்தின் கீழ் தற்போது தமிழ்நாட்டிலும் ஆந்திராவிலும் இயங்கிக்கொண்டிருக்கும் 8 ஈஷா வித்யா பள்ளிகளில் சுமார் 4050 மாணவர்கள் கல்வி கற்கிறார்கள்.
# ஈஷா அறக்கட்டளை

## ஈஷாவின் சமூக நலத் திட்டங்கள்

### ஈஷா ஹோம் ஸ்கூல்

சத்குரு அவர்களின் நீண்டகாலக் கனவு மற்றும் தொலைநோக்குப் பார்வையால் ஈஷா ஹோம் ஸ்கூல் துவங்கப்பட்டுள்ளது. ஈஷா ஹோம் ஸ்கூல் தரமான கல்வியினை சவாலுடனும், ஊக்கத்துடனும், இல்லம் போன்ற சூழலில் வழங்குகிறது. குழந்தைகளின் உள்ளிருக்கும் இயல்பான திறமைகளை ஒளிரச்செய்து, கற்கவும் தெரிந்து கொள்ளவும் இப்பள்ளி ஊக்குவிக்கிறது. இது குறிப்பிட்ட எந்த மதத்தினையும், எந்த தத்துவத்தினையும், எந்த கருத்தினையும் சார்ந்திராமல், வாழ்க்கையின் அடிப்படை குறித்த உள்நிலைப் புரிதலை ஏற்படுத்தி, வாழ்க்கை அனுபவங்களை ஆழமாக்க ஊக்குவிக்கிறது.  
அனுபவமும் சர்வதேசத் தரமும் வாய்ந்த பல தேசத்து ஆசிரியர்கள் இங்கு பணிபுரிவதால் மாணவர்கள் ஒவ்வொருவருக்குள்ளும் உள்ள கற்றுக்கொள்ளும் ஆர்வத்தைத் தூண்டுதல் எளிதாகிறது. மேலும் இங்கு படிப்பறிவோடு, வாழ்க்கையின் முக்கிய அம்சங்களை அறிந்து கொள்வதை ஊக்கப்படுத்துதலும் கவனத்தில் கொள்ளப்படுகின்றது.
# ஈஷா அறக்கட்டளை

## திட்டங்கள்

அவர்களது சில திட்டங்கள்:
- கிராம புத்துணர்விற்கு இயக்கம் (Action for Rural Rejuvenation)
- ஈஷா வித்யா- கல்வி திட்டம்
- பசுமை கைகள் திட்டம்
- வனசிறீ சூழல் மையம் (Vanashree Eco-Center)
- ஈசா வீட்டுக் கல்வி (Isha Home School)
- சிறைபட்டவருக்கு அக விடுதலை (Inner Freedom for the Imprisoned)
- ஈசா புத்துணர்ச்சி (Isha Rejuvenation).
# ஈஷா அறக்கட்டளை

## மேலும் பார்க்க

- ஆதியோகி சிவன் சிலை
# சேக் சயித் பின் சுல்தான் அல் நகியான்

**சேக் சயத் பின் சுல்தான் அல் நகியான்** , (1918 — 2 நவம்பர் 2004) அபுதாபி அமீரகத்தின் முன்னாள் ஆட்சியாளரும், ஐக்கிய அரபு அமீரகத்தின் சனாதிபதியும் ஆவார். 1971 ஆம் ஆண்டில் ஐக்கிய அரபு அமீரகம் உருவானதிலிருந்து, 30 ஆண்டுகாலம் அதன் சனாதிபதியாகப் பணியாற்றினார். ஏழு தனித்தனியான அமீரகங்களை இணைத்து ஐக்கிய அரபு அமீரகத்தை உருவாக்குவதில் இவரது பங்கு காரணமாக இவர் அந்நாட்டின் சிற்பி என அழைக்கப்படுகிறார்.
# சேக் சயித் பின் சுல்தான் அல் நகியான்

## பின்னணி

சேக் சயத், 1922 ஆம் ஆண்டு முதல் 1926 ஆண்டு வரை அபுதாபி அமீரகத்தின் ஆட்சியாளராக இருந்த சேக் சுல்தான் பின் சயத் பின் கலீபா அல் நகியானின் கடைசி மகன். 1855 முதல் 1909 வரை அபுதாபியை ஆண்ட இவரது புகழ் பெற்ற பாட்டனாரான சேக் சயத் பின் கலீபா அல் நகியானின் பெயரே இவருக்கு இடப்பட்டது. இவரது தந்தையைத் தொடர்ந்து ஆட்சிபீடம் ஏறிய இவரது அண்ணன் சேக் சக்புத் பின் சுல்தான் அல் நகியான், இரத்தம் சிந்தா அரண்மனைப் புரட்சி ஒன்றின் மூலம் ஆட்சியிலிருந்து அகற்றப்பட்ட பின் சயத் ஆட்சிப்பொறுப்பை ஏற்றார். 1971 ஆம் ஆண்டில் ஐக்கிய அரபு அமீரகம் தோற்றுவிக்கப்பட்ட போது, ஒன்றியத்தின் அமீரகங்களின் ஆட்சியாளர்கள் உறுப்பினராகவுள்ள நாட்டின் ஆட்சிக் குழுவினால் சனாதிபதியாக முதன்முதலாகத் தெரிவு செய்யப்பட்டார். அதன் பின்னர் 1976, 1981, 1986, 1991 ஆகிய ஆண்டுகளிலும் மீண்டும் தெரிவுசெய்யப்பட்டார். இவர் பொதுவாக ஒரு தாராண்மைத் தன்மை கொண்ட தலைவர் எனக் கருதப்படுகிறார்.
# சேக் சயித் பின் சுல்தான் அல் நகியான்

## இயல்புகள்

சுற்றியுள்ள பிற நாடுகளின் தலைவர்களுடன் ஒப்பிடும்போது இவர் ஓரளவு மத நல்லிணக்கத் தன்மை கொண்டவராக இருந்தார். இதனால் இவர் பழமைவாத நாடுகளால் விமர்சிக்கப்பட்டதும் உண்டு. எனினும் நாட்டை ஒற்றுமைப்படுத்துவதில் இவரது திறமையான பணி காரணமாக, இவர் உலக அளவில் நற்பெயர் கொண்டவராக விளங்கினார். ஐக்கிய அரபு அமீரகத்துக்குச் சொந்தமானதாகக் கருதப்பட்ட மூன்று தீவுகளை பாரசீகக் குடாவுக்கு எதிர்ப்பக்கத்தில் உள்ள ஈரான் நாடு ஒருதலையாகக் கைப்பற்றி வைத்திருந்தபோதும், அந் நாட்டுடன் இணக்கமான உறவுகளைப் பேணுவதில் விருப்பம் காட்டி வந்தார்.  
சில வேளைகளில் சர்ச்சைகளுக்குள் மாட்டிக்கொண்டபோதும், அரபு உலகத்தின் சமகால நிகழ்வுகள் குறித்துத் தான் நியாயமெனக் கருதும் கருத்துக்களை அவர் வெளியிடத் தயங்கியதில்லை. ஈராக், குவைத்தைக் கைப்பற்றிக் கொண்ட பின்னர், ஐக்கிய நாடுகள் அவை அதன் நாட்டின்மீது பொருளாதாரத் தடைகளை விதித்தது. இதனால் ஈராக் நாட்டுப் பொதுமக்கள் துன்பங்களுக்கு உள்ளாவதைக் கருத்தில் கொண்டு, பொருளாதாரத் தடைகளை மீளப் பெறவேண்டுமென வாதிட்டார்.  
உலகின் மிகப் பெரிய பணக்காரர்களுள் ஒருவராகவும் இவர் கருதப்பட்டார். போர்ப்சு சஞ்சிகை இவரது செல்வம் 24 பில்லியன் அமெரிக்க டாலர்களாக இருக்கக்கூடும் எனக் கணித்தது. இச் செல்வத்தின் பெரும் பகுதி அபுதாபி அமீரகத்தின் எண்ணெய் வளத்தினால் பெறப்பட்டது ஆகும். இவர் பெருமளவுக்கு மிதமானதும், மரபார்ந்ததுமான வாழ்க்கை முறையையே பின்பற்றி வந்தார். குதிரையேற்றம், வல்லூறுகளின் உதவியுடன் வேட்டையாடுதல் போன்றவற்றில் விரும்பி ஈடுபட்டார். சுடுகலன்களைப் பயன்படுத்தி வேட்டையாடுவதில் திறமையுள்ளவராக இருந்தபோதும், காட்டுயிர்ப் பாதுகாப்பு தொடர்பில் மற்றவர்களுக்கு முன்மாதிரியாக விளங்கவேண்டும் என்ற விருப்பினால் பிற்காலத்தில் அதனைத் தவிர்த்து விட்டார்.
# சேக் சயித் பின் சுல்தான் அல் நகியான்

## கொள்கைகளும் தொண்டும்

பாரசீகக் குடாப் பகுதியில் இருந்து பிரித்தானியர் அகன்ற பின்னர், அரபு நாடுகளின் பொருளாதார வளர்ச்சிக்கு உதவுவதற்காக அபுதாபி நிதியம் ஒன்றை உருவாக்குவதில் ஈடுபட்டார். அபுதாபியின் எண்ணெய் வளத்தின் மூலம் கிடைத்த செல்வத்தைப் பயன்படுத்தி, ஆப்பிரிக்கா, ஆசியா ஆகிய கண்டங்களைச் சேர்ந்த நாற்பதுக்கு மேற்பட்ட வளம் குறைந்த இசுலாமிய நாடுகளின் வளர்ச்சிக்கு உதவி அளித்தார். பாலைவனத்தின் கடும் சூழலைக் குறைப்பதற்காக எண்ணெய் வருமானத்தைப் பயன்படுத்திப் பல திட்டங்களை முன்னெடுத்தார். இதன் மூலம் பாலைவனத்தைப் பசுமையாக மாற்றியவர் என்ற புகழும் இவருக்கு உண்டு.  
1988 ஆம் ஆண்டு, ஐக்கிய அமீரகத்தின் குடிமக்களில் ஒரு பகுதியினர் இன்னும் வாடகை வீடுகளில் குடியிருப்பதை கேட்டறிந்த அவர் அதிர்ச்சியும் கடுஞ்சினமும் கொண்டார், அமீரகத்து மக்கள் வாடகை வீடுகளில் வாழ்வதை கவுரவக்குறைச்சலாக நினைத்த அவர் ,அந்த குடிமக்களுக்கு வீடுகளும் பண்ணை நிலங்களும் கொடுத்து உதவினார்.
# சேக் சயித் பின் சுல்தான் அல் நகியான்

## இறுதிக் காலம்

1999 ஆம் ஆண்டில், சில சோதனைகளுக்காக சேக் சயத் மருத்துவமனையில் அனுமதிக்கப்பட்டு இருந்தார். ஐக்கிய அரபு அமீரக மக்கள் அவருக்கு நன்றி தெரிவித்து, 15 இலட்சம் கையெழுத்துக்களுடன் கூடிய கடிதம் ஒன்றை அவருக்கு அனுப்பினர். 2000 ஆவது ஆண்டில் சிறுநீரக மாற்றுச் சிகிச்சைக்காக ஐக்கிய அமெரிக்காவில் உள்ள கிளீவ்லாந்து கிளினிக் என்னும் மருத்துவமனையில் அனுமதிக்கப்பட்டார்.  
2004 நவம்பர் 2 ஆம் தேதி சேக் சயத் இறந்துவிட்டதாக அபுதாபி தொலைக் காட்சி அறிவிப்பு வெளியிட்டது. இறக்கும்போது அவருக்கு 86 வயது. அவரது உடல் அபுதாபியில் உள்ள சேக் சயத் பெரிய மசூதியின் முற்றத்தில் அடக்கம் செய்யப்பட்டது. சேக் சயத்தைத் தொடர்ந்து அவரது மூத்த மகனான சேக் கலீபா பின் சயத் அல் நகியான் அபுதாபியின் ஆட்சியாளராகவும், ஐக்கிய அரபு அமீரகத்தின் சனாதிபதியாகவும் தெரிவுசெய்யப்பட்டார். அபுதாபி அமீரகத்தின் முடிக்குரிய இளவரசராக அறிவிக்கப்பட்டிருந்த இவர், 1990 களிலிருந்தே அரசாங்க அலுவல்களில் கூடிய ஈடுபாடு காட்டிவந்தார்.
# சேக் சயித் பின் சுல்தான் அல் நகியான்

## வெளியிணைப்புகள்

- சேக் சயத்தின் இணையதளம்
- சயத் பின் சுல்தான் அல் நகியான்
# பத்மசிறீ

**பத்மஶ்ரீ** (*Padma Shri*) என்பது இந்திய அரசு குடிமக்களுக்கு வழங்கும் உயரிய விருது ஆகும். *பத்ம* என்றால் சமசுகிருதத்தில் *தாமரை* என்று பொருள். *ஸ்ரீ* என்பது *திருவாளர்* என்பதனைக் குறிக்கும். கலை, கல்வி, தொழில், இலக்கியம், அறிவியல், விளையாட்டு, சமூக சேவை, பொதுவாழ்வு முதலிய பல்வேறு துறைகளில் சிறப்பாக பங்களித்த குடிமக்களுக்குப் பதக்கம் ஒன்றும் பாராட்டிதழ் ஒன்றும் கொடுக்கப்படுகிறது. இவ்விருதினை ஜனவரி 2, 1954 அன்று இந்தியக் குடியரசுத் தலைவர் நிறுவினார். இது பாரத ரத்னா, பத்ம விபூசன், பத்ம பூசன் ஆகிய விருதுகளுக்கு அடுத்தபடியாக நான்காவது உயர் விருதாக அமைந்துள்ளது. 2025 வரை, 3448 நபர்களுக்கு இந்த விருதுகள் வழங்கப்பட்டுள்ளன. 2025-இல் மட்டும் 113 பேருக்கு பத்மஸ்ரீ விருதுகள் வழங்கப்பட்டன.
# தங்கை நேசன்

**தங்கை நேசன்** மலேசியாவின் பினாங்கில் 1876 இல் அச்சிடப்பட்டு வெளிவந்த தமிழ் சஞ்சிகையாகும். இதுவே தமிழில் வெளியான முதல் பத்திரிகை என மலேசிய இலக்கிய வரலாற்றாசிரியர்களால் குறிக்கப்பட்டுள்ளது. (மா. இராமையா: “மலேசியத் தமிழ் வரலாற்றுக் களஞ்சியம்) இந்த இதழை மகுதூம் சாயபு 1875 ஆம் ஆண்டிற்குப் பின்னர் வெளியிட்டுள்ளார். தங்கை நேசன், 1876 ஆம் ஆண்டு முதல், மாதத்திற்கு இரு முறையாக, ஏறக்குறைய இரண்டாண்டுகள் வெளியிடப்பட்டுள்ளது.
# சேக் கலீபா பின் சயத் அல் நகியான்

**சேக் கலீபா பின் சயத் அல் நகியான்** (*Khalifa bin Zayed bin Sultan Al Nahyan* , 7 செப்டம்பர் 1948 – 13 மே 2022), ஐக்கிய அரபு அமீரகத்தின் முன்னாள் சனாதிபதியும், அந்நாட்டு அமீரகங்களில் ஒன்றான அபுதாபி அமீரகத்தின் முன்னாள் ஆட்சியாளரும் ஆவார். இவரது தந்தையாரும் முன்னாள் சனாதிபதியுமான சேக் சயத் பின் சுல்தான் அல் நகியான் காலமான பின்னர், 2004 ஆம் ஆண்டு நவம்பர் 3 ஆம் தேதி, இவர் பதவியேற்றார். இவரது தந்தையின் முதுமை, உடல்நலக் குறைவு என்பன காரணமாக சேக் கலீபா இதற்கு முன்னர் பல ஆண்டுகளாகவே மேற்படி பதவிகளுக்கு உரிய பணிகளைத் தந்தையின் சார்பில் செய்துவந்தார்.  
1971 ஆம் ஆண்டு டிசம்பர் 2 ஆம் தேதி, ஐக்கிய அரபு அமீரகம் நிறுவப்பட்ட பின்னர், சேக் கலீபா, சனாதிபதியான தனது தந்தையின் கீழ் துணைப் பிரதம அமைச்சராகப் பதவியேற்றார். 1976 மே மாதத்தில் இவர் ஐக்கிய அரபு அமீரகப் படைகளின் துணைத் தளபதியாகவும் ஆனார். அத்துடன் ஆற்றல் குறித்த விடயங்களில், செல்வாக்குடைய உயர் பெட்ரோலியம் அவையின் தலைவராகவும் செயலாற்றி வந்தார்.  
சேக் கலீபா ஐக்கிய அரபு அமீரகத்தின் மரபுவழி விளையாட்டுக்களின் ஆர்வம் கொண்டவர். சிறப்பாக குதிரை ஓட்டம், ஒட்டக ஓட்டம் என்பவற்றில் அதிக அக்கறை காட்டிவந்தார். இவர் பொதுவாக மேற்குலகப் பாணியிலான நவீனமயப்படுத்தலுக்கு ஆதரவானவர். 2005 ஆம் ஆண்டு ஏப்ரல் மாதத்தில், அரசாங்க ஊழியர்களின் சம்பளத்தை 70% உயர்த்தி ஆணை வழங்கினார்.
# சேக் கலீபா பின் சயத் அல் நகியான்

## கொடைகள்

போர்ப்சு சஞ்சிகையின் மதிப்பீடுகளின்படி, சேக் கலீபா உலகின் இரண்டாவது பணக்கார அரசர் ஆவார். இவரது சொத்து 23 பில்லியன் அமெரிக்க டாலர்கள் எனக் கணக்கிடப்பட்டுள்ளது. 2007 ஏப்ரல் 30 ஆம் தேதி, ஜான்சு ஆப்கின்சு மருத்துவமனையின் இதயநரம்பு சிகிச்சைப் பிரிவுக்கான கட்டிடத்தைக் கட்டுவதற்கு நிதி வழங்குவதாக அறிவித்தார். இது அவரது காலஞ்சென்ற தந்தையாரான சேக் சயத்தின் நினைவாக அவரது பெயரில் வழங்கப்பட்டது. இவற்றோடு, இதயநரம்பியல், எயிட்சு ஆகிய துறைகள் குறித்த ஆய்வுகளுக்கும் நிதி வழங்கப்பட்டது. பாலசுத்தீனத்தின் காசா பகுதியில், சேக் கலீபா நகரம் என்ற பெயரில் குடியிருப்பு ஒன்றை அமைப்பதற்கும் இவர் நிதி வழங்கியுள்ளார்.
# சேக் சக்புத் பின் சுல்தான் அல் நகியான்

**சேக் சக்புத் பின் சுல்தான் அல் நகியான்** (1905–பெப்ரவரி 11, 1989), அபுதாபி அமீரகத்தின் முன்னாள் ஆட்சியாளர் ஆவார். இவர் 1922 ஆம் ஆண்டு முதல் 1926 ஆம் ஆண்டு வரை அபுதாபியின் ஆட்சியாளராக இருந்த சேக் சுல்தான் பின் சக்புத் அல் நகியானின் மூத்த மகன் ஆவார். தந்தை இறந்தபின் ஆட்சியாளரான சேக் சக்புத், அவர் காலத்தில் எண்ணெய் வளம் மூலம் கிடைக்கத் தொடங்கியிருந்த செல்வத்தை வளர்ச்சிப் பணிகளில் செலவு செய்யத் தயங்கினார். இவ் வருமானம் நிலையானதாக இருக்குமா என்ற ஐயம் காரணமாக வருமானத்தைச் சேமித்து வைப்பதே உசிதமானது என்று அவர் கருதியதாகச் சொல்லப்படுகின்றது.  
இவரது இளைய தம்பியான சேக் சயத் பின் சுல்தான் அல் நகியான் வேறு விதமான கருத்தைக் கொண்டிருந்தார். எண்ணெய் வருமானத்தை மூலதனமாகக் கொண்டு நாட்டில் வளர்ச்சிப் பணிகளை முன்னெடுக்கவேண்டும் என்பது அவரது கருத்தாக இருந்தது. 1966 ஆம் ஆண்டு ஆகத்து 6 ஆம் தேதி, சேக் சக்புத் ஆட்சிப் பதவியில் இருந்து அகற்றப்பட்டு, சேக் சயத் ஆட்சியாளரானார்.